VEGA & Live Nation præsenterer

**Talib Kweli indtager VEGA med materiale fra to nye album**  
*Den 17. juli i Store VEGA præsenterer den amerikanske rapper Talib Kweli nyt materiale fra hele to album udgivet siden, han sidst besøgte København i februar 2012. Ikke mindst materialet fra hans seneste album,* Gravitas*, der har fået stor ros.*   
  
Den teknisk brillante rapper fra Brooklyn udsendte *Gravitas* i december måned, og det toneangivende amerikanske hiphop-magasin XXL gav deres [næsthøjeste karakter XL](http://www.xxlmag.com/rap-music/reviews/2013/12/talib-kweli-gravitas-album-review/) og skrev:  
  
”*On Gravitas, he avoids preachiness by couching his messages inside storylines where they can be more easily digested, a practice most obvious on some of the album’s best songs (“State of Grace,” “Demonology”) while mixing in a healthy dose of straight facts (“The Wormhole” and “Rare Portraits”) to support his narratives. He may still be too lyrical for some, but for many his Gravitas will be a welcome change from hip-hop’s current norm.*”  
  
**To album udgivet i 2013**  
*Gravitas* var intet mindre end Talib Kwelis andet album i 2013, idet udgivelsen fulgte op på albummet *Prisoner of Conscious*, der udkom i maj 2013. Danske Soundvenue tildelte dette album [4/6 stjerner](http://soundvenue.com/musik/2013/05/talib-kweli-50144) og beskrev det således:  
  
” *På sit nye album forsøger Kweli at bryde ud af conscious-fængslet. Men ikke med store armbevægelser eller nye attituder. Faktisk er forandringerne frem for alt i detaljen.  
… Tænk at et Kweli-album kunne være både sveddryppende og subtilt overlegent.*”  
  
Det danske publikum bliver til koncerten i VEGA altså præsenteret for materiale fra to albums, der ikke tidligere har været spillet herhjemme live. Heriblandt numre som singlen [”Push Thru” feat. Kendrick Lamar & Curren$y](http://youtu.be/m4S2avleyeM) og tracket ”[State of Grace](http://youtu.be/Bxq6j2thkqs)”.  
  
**Rappernes rapper**  
[Talib Kweli](http://www.talibkweli.com/), der er dybt respekteret for sine lyriske evner samt sine politiske og samfundskommenterende tekster, har markeret sig som en rappernes rapper. Både med sine soloudgivelser og som følge af de prominente samarbejder, han har været en del af.  
  
Ikke mindst som den ene halvdel af den legendariske duo Black Star sammen med Mos Def (aka Yasiin Bey) og som den lyriske halvdel af duoen Reflection Eternal sammen med produceren Hi-Tek. Den produktive kunstner har dog også høstet anerkendelse for udgivelsen af albummet *Idle Warship*, der er lavet i samarbejde med Philadelphia-sangeren Res og udkom i 2011.  
  
Talib Kweli har således et stort og alsidigt bagkatalog at trække på, der omfatter roste udgivelser helt tilbage fra 1998. Sammen med de to seneste album vil der derfor være masser af lyriske udfoldelser og skills at glæde sig til, når Talib Kweli vender tilbage til København efter to års fravær.  
  
**Fakta om koncerten**  
Talib Kweli (US)  
Torsdag den 17. juli kl. 20

Store VEGA, Enghavevej 40, 1674 Kbh. V

200 kr. + gebyr  
Forsalget starter fredag den 6. juni via VEGAs hjemmeside og Billetnet.  
Læs mere om koncerten på <http://vega.dk/arrangementer/talib-kweli-14462.html>.

*For yderligere oplysninger kontakt venligst*

Anders Madsen  
Online-redaktør, VEGA

[akm@vega.dk](mailto:akm@vega.dk) - 3326 0946